ALLE SKJØNTE AT KRF måtte få en synlig belønning for å støtte en regjering med Frp. Et særinteresseparti kan ikke selge seg på helhet, men må vinne fram i hjertesaker, helst på et område hvor det står alene og kan demonstrere politisk gjennomslag.
Det kan ha blitt for fristende for Erna Solberg å gi noe som virkelig sved for å vise KrF velvilje. Dermed havnet verdier i potten. Abort fortonet seg kanskje som billig i bytte mot skattelette og blå politikk.
Reservasjonsretten er ikke et praktisk spørsmål som omhandler noen få legers samvittighet, slik regjeringen har prøvd å framstille det. Det er ikke lenger et venstre/høyre-spørsmål.
HELT SIDEN KAMPEN om selvbestemt abort ble vunnet på 1970-tallet, har omkampen handlet om reservasjonsrett og forsøk på innskrenking av adgangen til abort.
DEBATTEN PÅ STORTINGET synes ikke å ha beveget seg vesentlig fra 70-tallet, da KrFs ønske om utvidet reservasjonsrett ble tilbakevist med at kvinner ikke skulle måtte løpe fra lege til lege for å få en helsetjeneste de har krav på.
KrF ble beskyldt for å drive politisk taktikkeri under dekke av omsorg for legene. Abortstriden var så betent at den hindret en borgerlig koalisjonsregjering i 1981.
Den historien kjenner selvfølgelig Erna Solberg, og det er meningsløst å hevde at dette ikke handler om abortkamp, slik hun
DET ER LEGITIMT å være mot abort og bruke demokratiske virkemidler for å fremme sitt syn. Men som Bent Høie mente før han ble helseminister, den kampen må tas offentlig, ikke på legekontoret.
De fleste ønsker å begrense antall aborter, men ser ingen alternativ til at kvinnen tar avgjørelsen. Slik er loven; en grunnleggende rettighet, som et stort flertall ikke bare støtter opp om, men vil forsvare innbitt. Det viser de sterke reaksjonene fra både menn og kvinner og langt inn i Høyre.
Solberg har dermed klart det mesterstykket å legge seg ut både med sine egne og KrF. Det siste setter hele samarbeidsavtalen under press. I de store byene, flere av dem Høyrestyrte, varsles det allerede at man vil si nei til å la fastleger reservere seg.
Det er et overraskende nederlag for Solberg, men ett hun kan takke seg selv for. Da hun først begikk tabben å omskrive historien for å tekkes KrF, tok hun verken regi eller så reaksjonene som måtte komme. Det er for seint nå å bruke partipisk til annet enn skadekontroll etter at lokale partitopper kontant har avvist forslaget.
TRONDHEIM/OSLO (Dagbladet): Et samboerpar er siktet for legemsbeskadigelse, etter at Vibeche Sofie Falck Danielsen (48) ble meldt savnet og det ble funnet blodspor i leiligheten hennes i dag morges.
Samboerparet ble først avhørt som vitner, men fikk så status som siktede for legemsbeskadigelse mot en ukjent person.
- Det første avhøret ble avbrutt da han fikk status som siktet, sier mannens forsvarer advokat Christian Wiig til Dagbladet.
Søker Politiet har søkt etter Danielsen i hele dag, blant annet gjentatte søk i Nidelva med dykkere, uten at det er gjort noen funn.
- Det har blitt mørkt, men vi forsetter letingen etter kvinnen. Vi har Røde Kors til disposisjon og vurderer å bruke egne mannskaper i søk utover kvelden. Det er ikke gjort funn som gjør at vi nærmer oss henne, søket er like bredt som tidligere i dag, sa politiinspektør Per Morten Brobakke til Dagbladet tidligere i kveld.
Politiet vil foreløpig ikke gå ut med om det er noen kjent relasjon mellom de siktede og savnede, men bekrefter at de siktede har blitt knyttet til det mulige åstedet i en leilighet i Kjøpmannsgata.
Krimteknikerne avsluttet arbeidet i leiligheten rett før kl. 20 i kveld, men vil trolig gjenoppta arbeidet i morgen. De bar ut en rekke esker med gjenstander fra leiligheten.
NEWCASTLE (Dagbladet): Newcastle- Manchester United 0- 1. Andy Cole scoret seiersmålet, Ole Gunnar Solskjær fikk 17 minutter og to berøringer. Andy Cole får medieomtalen og fansens nesegruse kjærlighet, Ole Gunnar Solskjær får stå-på-ord fra manageren. Og slik vil situasjonen være når VM-året 98 begynner om ei drøy uke. Det kan bli tøft for Ole Gunnar Solskjær.
På terskelen til VM-året lukter det derfor mer tre enn gras av Solskjærs umiddelbare Premier League-framtid. Men i motsetning til de fleste andre har Ole Gunnar Solskjær vært klar over problemstillinga lenge.
Mange mener Eric Cantonas arroganse og totale kampstyring ødela en nervøs og småskjør Andy Cole. Med andre ord: Grunnen til at Cole nå blomstrer er at Cantona spiller klassisk musikk framfor fotball. Men hva med Solskjær - lider han av at mannen som ga ham den totale ro og alle de franske åpningene snudde lua og ryggen til United?
For ett år siden angrep Alex Ferguson og Manchester United julestria med ni poengs underskudd på poengbalansen med topplaget Liverpool. I mai måned sto de der som tittelforsvarere med sju poengs forsprang. Og leser du tabellen nå så ser du grunnen til at folket mener løpet er kjørt.
- Vi har skaffet oss et bra utgangspunkt, jeg må innrømme det, sier Alex Ferguson. - Men - kom ikke og fortell meg at løpet er kjørt. Nå har vi riktignok for vane å bli bedre etter hvert som sesongen går, men vi er tross alt bare halvveis.